Borbála Dobozy

Borbála Dobozy [dobozi], laŭ hungarlingve kutima nomordo Dobozy Borbála estas hungara klavicenisto, altlerneja instruisto, koresponda membro de Hungara Arta Akademio (2017). Ŝia patrino estis Zsuzsanna Erdélyi.

Borbála Dobozy naskiĝis la  en Budapeŝto.

 Biografio 
Borbála Dobozy frekventis muziklernejon, poste muzikartan mezlernejon, kie ŝi maturiĝis, kiel pianisto. Dum la mezlernejaj jaroj kun aparta permeso ŝi studis en instruhoroj de János Sebestyén en Muzikarta Altlernejo Ferenc Liszt. Ŝi studis en Muzikarta Altlernejo de Bratislavo de :en:Zuzana Růžičková, pli poste en Muzikakademio de Prago, kie ŝi akiris diplomon en 1980. En la sekvaj jaroj ŝi plulernis en Mozarteum de Salcburgo, kie Liselotte Brändle kaj Nikolaus Harnoncourt instruis ŝin. En la jaroj 1982 kaj 1983 ŝia instruisto estis :de:Johann Sonnleitner en Zuriko, eĉ ŝi akiris plian diplomon. En tiuj jaroj ŝi partoprenis en muzikaj konkursoj kaj festivaloj. Ŝi donis koncertojn en plej multaj eŭropaj landoj kaj en Usono. Ŝia repertuaro konsistas precipe el verkoj de Johann Sebastian Bach. Ŝi fondis la klavicenan sekcion en Szeged, en filio la Muzikarta Universitato Ferenc Liszt. Ekde 2009 ŝi instruis en la menciita universitato, sed jam en Budapeŝto. En 2013 ŝi akiris sciencan gradon DLA, post 2 jaroj ŝi estis nomumita docento. Ŝi ricevis premiojn en 2011 kaj 2012, krome ŝia sondisko estis premiita en 1992 en Hamburgo.

 Ŝiaj libroj 
 Georg Anton Benda és csembalószonátái (eldonita disertaĵo, 2014)
 Jiří Antonín Benda a jeho sonáty pro cembalo (ĉeĥe, 2016) 

 Fontoj 
 hungarlingva biografio kun foto
 hungarlingva biografio kun foto


 Referencoj 

Kategorio:Hungaraj klavicenistoj
Kategorio:Hungaraj altlernejaj instruistoj
Kategorio:Budapeŝtanoj